Diari Oficial de la Generalitat Valenciana


Sumari del DOGV 2514, del 24-05-1995 (1995/834833)

ACORD de 2 de maig de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Castelló de la Plana
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2514

Data del DOGV
:   24-05-1995

Secció del DOGV
:   ALTRES DISPOSICIONS

Número del document
:   1995/834833


Data del document
:   02-05-1995

Organisme emissor
:   Conselleria d'Administració Pública

Tipus de document
:   Acord

ACORD de 2 de maig de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Castelló de la Plana.   
El Govern Valencià, en la reunió del dia 16 de maig de 1995, adoptà l'acord següent:  
L'Ajuntament de Castelló de la Plana, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'eixamplament a quatre carrils de l'avinguda del Mar de Castelló.  
Aquesta declaració d'urgent ocupació es justifica en les següents raons:  
- Necessitat de desdoblar l'actual carretera 232, entre els nuclis urbans de Castelló i el Grau, i dotar-la de les consegüents condicions de seguretat vial i uns adequats estàndards d'urbanització atenent les necessitats de les distintes maneres de transport.  
- Evitar problemes de circulació ja que amb l'ampliació de l'avinguda del Mar es dóna mobilitat a un trànsit dens durant tot l'any i sobre tot en estiu.  
- Necessitat d'ampliar els terminis establerts en el conveni subscrit per la Conselleria d'Obres Públiques, Urbanisme i Transport i l'Ajuntament de Castelló ja que altrament pot suposar la pèrdua de les subvencions corresponents.  
Sotmès l'expedient a informació pública i efectuades les notificacions individualitzades als afectats, aquests han presentat al·legacions que van ser resoltes pel ple de la corporació en sessió celebrada el dia de 27 de gener de 1995.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Castelló de la Plana per a l'execució del projecte d'eixamplament a quatre carrils de l'avinguda del Mar de Castelló.  
Llista de béns afectats  
Finca núm. 1  
Propietari: PROSEN.  
Domicili: Enmig, 116 baixos - Castelló.  
Parcel·la: polígon 88.  
Superfície: 430 m2.  
Límits:  
- nord, resta finca.  
- sud, camí Sotarrani.  
- est, resta finca.  
- oest, resta finca.  
Finca núm. 2  
Propietàries: Sra. Pilar i Sra. Delfina Beltrán Reverter  
Domicili: Ramón y Cajal, 19 - Vila-real (Castelló)  
Parcel·la: 16 i 17. Polígon 88.  
Superfície: 170 m2.  
Límits: - nord, avinguda del Mar.  
- sud, resta finca.  
- est, camí Caminàs.  
- oest, Resta finca.  
Finca núm. 3  
Propietaris: Sr. Justo i Sr. José L. Orden Recio.  
Domicili: avinguda del Mar, 10-bis 2n.C - Castelló.  
Parcel·la: 261. Polígon 67.  
Superfície: 425 m2  
Límits:  
- nord, avinguda del Mar.  
- sud, resta finca.  
- est, camí Donació.  
- oest, resta finca.  
Finca núm. 4  
Propietaris: Sra. Vicenta Agost Ferrando i Sr. Jesús Albiol Sidro.  
Domicili: avinguda Caputxinos, 29-2-10 - Castelló.  
Parcel·la: 312 i 349. Polígon 67.  
Superfície: 245 m2.  
Límits:   
- nord, resta finca.  
- sud, avinguda del Mar.  
- est, resta finca.  
- oest, camí Donació.  
Finca núm. 5  
Propietari: Sr. Federico Salvador Branchadell.  
Domicili: desconegut.  
Parcel·la: 281. Polígon 18.  
Superfície: 2082 m2.  
Límits:  
- nord, resta finca.  
- sud, avinguda del Mar.  
- est, camí Serradal.  
- oest, resta finca.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Castelló de la Plana al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, es podrà interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades interposen qualsevol altre recurs que consideren oportú.  
València, 2 de maig de 1995  
El conseller secretari del Govern Valencià,  
LUIS BERENGUER FUSTER